cyanic-selkie/wikianc huggingface dataset:
בוקסר (כלב)
היסטוריה של הגזע
הבוקסר המוכר לנו כיום נוצר בסוף המאה ה-19 בגרמניה על ידי הכלאת מספר גזעים כדוגמת הבול מסטיף, הבולנביסר (גזע שנכחד), והבולדוג. הבולנביסר היה כלב ציד מוכר במשך מאות שנים לצורך ציד דובים, חזירי בר ואיילים. מטרתו הייתה לתפוס את החיה הניצודה בלסתותיו ולאחוז בה עד שהצייד היה מגיע. לאורך השנים נוצרה העדפה לכלבים קטנים יותר וכלבי בולנביסר בעלי ממדים קטנים יותר נוצרו בחבל ברבנט (Brabant) בבלגיה. בין חוקרי הבוקסר מקובלת הטענה כי הבולנביסר שפותח בברבנט הוא אביו של הבוקסר בן ימינו. בשנת 1894 החליטו שלושה גרמנים: פרידריך רוברט, אלרד קוניג ור. הופנר לייצב את תכונות הגזע ולהציגו בתחרות כלבים. המטרה הייתה ליצור את כלב המשטרה האידיאלי: פראי מצד אחד, אך גם נבון וניתן לשליטה. חזק אך לא כבד מדי על מנת שיוכל לקפוץ מעל מכשולים, ולרדוף במהירות אחר פושעים. בארץ מולדתו הוא עדיין עוזר לעבודת המשטרה. הבוקסר הוצג לראשונה במינכן בשנת 1895, ובשנת 1896 נוסד מועדון הבוקסר הגרמני. בשנת 1902 פרסם המועדון לראשונה את תקני גזע הבוקסר במסמך מפורט שלא חלו בו שינויים משמעותיים לאורך הדורות.
פרווה וצבעים
הבוקסר הוא כלב בעל שיער קצר, פרוותו מבריקה וחלקה ושערותיו צמודות לגוף. צבעי הכלב המוכרים הם חום בהיר, מנומר ולבן. לעיתים קרובות לבוקסר כתמים לבנים על הבטן והרגליים. כתמים לבנים אלה עולים לעיתים לצוואר או לפני הכלב, ומכונים "הבזקים" (flash). קיימים בוקסרים חומים בגוונים שונים של חום, החל מחום בהיר צהבהב, חום-אדמדם, צבע מהגוני וצבע דבש כהה. בבריטניה ובאירופה מכונים בוקסרים חומים בשם "אדומים". בוקסר מנומר משמעותו שעל פרוות הכלב פסים שחורים על רקע חום. בחלק מן הבוקסרים המנומרים עולה שטח צבע הפסים השחור על הרקע החום ולעין המתבונן נראה הכלב שחור עם פסים חומים. על פי תקני הגזע, בבוקסר מנומר הצבע החום חייב ליצור ניגוד ברור לעין עם הפסים השחורים ולכן כלב שעליו פסים שחורים רבים מדי עשוי להיפסל על פי תקני הגזע. אין בגזע הבוקסר גן לכלבים בעלי פרווה שחורה לחלוטין, ולכן כלבי בוקסר גזעיים שחורים אינם בנמצא.
דניאל באומגרטן
דניאל באומגרטן (נולד ב-2 באפריל 1982), הוא משורר ומשפטן ישראלי, העוסק בחינוך.
שירתו
לאחר פרסום רשימות הלהט"ב שערכה מפלגת נעם והעברת סמכויות חינוכיות לאחריותו של חבר הכנסת אבי מעוז, פרסם עיתון ידיעות אחרונות את שיר המחאה של באומגרטן "אבי מעוז, תרשום: אני הומו!". השיר ביטא התנגדות של המשורר, כמורה גאה, ללהט"בפוביה של מעוז, וזאת תוך התכתבות עם מקורות יהודיים והשיר "תעודת זהות" של המשורר מחמוד דרוויש.
אניבל קבאקו סילבה
ביוגרפיה
קבאקו סילבה נולד בכפר באלגארבה שבדרום פורטוגל. ב-1964 סיים לימודי כלכלה באוניברסיטה הטכנית של ליסבון, וב-1973 קיבל דוקטורט מאוניברסיטת יורק.
אחרי מהפכת הצפורנים ב-1974 הצטרף למפלגה הסוציאל-דמוקרטית (שלמרות שמה היא מפלגת המרכז-ימין העיקרית בפורטוגל). ב-1980 מונה לשר האוצר בממשלתו של פרנסישקו סה קרניירו.
מרגרט מי
ראשית חייה
מרגרט אורסולה בראון נולדה בווייטהיל, צ'שם בשנת 1909. היא למדה בבית הספר של ד"ר צ'לונר, אמרשם, ואחריה בבית הספר לאמנות, מדע ומסחר, בווטפורד. לאחר תקופה קצרה בהוראה בליברפול החליטה לנסוע לאירופה.
מחסום חווארה
מחסום חווארה היה המחסום הראשי במעטפת המחסומים המקיפים את העיר הפלסטינית שכם, אשר ב, מאז תחילת האינתיפאדה השנייה בשנת 2000. כיום מחסום זה פתוח ורק לעיתים נדירות נסגר.
"ילדי נפץ" במחסום חווארה
ב-22 במאי 2005 נתפס מחבל מתאבד בן 14 ואילו ב-24 במאי נתפס נער נוסף שנשא שני מטעני צינור. ב-20 באוקטובר נתפס נער בן 15 עם 2 סכינים ופצצת מרגמה.
פסק דין האח והאחות
הדיון בבתי הדין הרבניים
שאלה נוספת הייתה האם האופן שבו סיפר בורקובסקי על התגיירותו נחשב לקביל מבחינת ההלכה, הדורשת פירוט מסוים לגבי בית הדין שבו נערך הגיור, פירוט שבורקובסקי לא סיפק. גם בשאלה זו היה הרב יוסף שלום אלישיב מקל מבחינת דיני הגיור ולפיכך מחמיר בשאלת הממזרות. על אף הדיון הנרחב החליטו לבסוף הרבנים שלא להכריע בסוגיה ולהחזיר את התיק לבית הדין הרבני בפתח תקווה, כדי שיבדוק אם כשהגיע בורקובסקי לארץ הייתה לו חזקת יהדות, כלומר האם הוחשב ליהודי.
פסיקת בית הדין המיוחד
מיד ביום פרסום ההכרעה, ב-19 בנובמבר 1972, נערכה חתונתם הכפולה של האח והאחות – הרב הצבאי הראשי, הרב מרדכי פירון, השיא את חנוך לנגר ואת כלתו, ולאחריהם השיא את מרים לנגר עם חתנה. החתונות נערכו בהשתתפות שר הביטחון, ושני הזוגות החדשים זכו למברק ברכה מראש הממשלה גולדה מאיר. מפלגות השמאל הביעו סיפוק ותקווה שהרבנות תמשיך להיענות לצרכיה של "החברה הנאורה והמתקדמת". הרב גורן הושם תחת שמירת המשטרה, וצעירי המפד"ל הודיעו שיסכימו להתגייס להגן עליו. מקום קבורתו של אביו, שיום האזכרה שלו חל בסמוך, נשמר בסוד מחשש שיחוּלל.
התגובות לפסיקה
מחלוקת נוצרה סביב עמדתו של זקן הפוסקים בארצות הברית, הרב יוסף אליהו הנקין, אשר צוטט כאומר שאין לפקפק אחר מעשי הרב גורן שכן הוא הרב הראשי לישראל ובעקבות זאת טענו המתנגדים שנצלו את זקנותו כדי לפרסם דברים נגד עמדתו. לימים פרסם נינו הרב איתם הנקין עדויות חדשות בנושא, מהן עולה תמיכה חד משמעית של הרב הנקין בזכותו של הרב גורן לפסוק הלכה באופן עצמאי, מאידך מחמת עוורונו וזקנותו לא עיין הרב הנקין בפסקיהם של הרב גורן והחולקים עליו, ולפיכך נמנע מלקבוע שההיתר מוצדק.
קרח תשע
רקע
ב-1996 הוחתמה הלהקה בחברת התקליטים "אן אם סי". ביולי 1997 הוציאה את אלבום הבכורה שלה, "תחילתם של החיים הנכונים", בהפקתם של משה לוי ושל אסף תלמודי. האלבום הניב כמה להיטי רדיו: "אמהות צעירות", "סרטים" ו"איתו לנצח", הנחשב לאחד מראשוני שירי הפופ ההומוסקסואליים המפורשים שנכתבו בעברית, מה שעורר התעניינות רבה בלהקה ובאלבום, שזכה להצלחה רבה. השיר "איתו לנצח" הגיע למקום ה-28 במצעד הפזמונים העברי השנתי של רשת ג' לשנת תשנ"ז. הלהקה שימשה אז כלהקת החימום בסיבוב ההופעות של אביב גפן והתעויט. ביוני של אותה שנה חיממה את אחת הלהקות שהשפיעו עליה - סווייד.
לאחר התפרקות הלהקה המשיך הסולן, נעם רותם, בקריירת סולו. הוא הוציא ארבעה אלבומים: "חום אנושי", "עזרה בדרך", "ברזל ואבנים" ו"נשורת". שאר חברי הלהקה חברו להרכב בשם "קוסקים", שסולנו היה אוהד קוסקי, הגיטריסט ב"קרח תשע". באלבום הבכורה של קוסקים, "נחים בעולמות זריזים", שותף נעם רותם בכתיבת חלק מהשירים ואף ניגן בגיטרה. בשנת 2005 הוציאו קוסקים את האלבום "אברמק", בשיתוף הנוער העובד והלומד.
משען (דיור מוגן)
בתי אבות
כבר בשנת 1935 עלתה הדרישה להקמת בית אבות של משען, אולם הדבר לא יצא אל הפועל ורק בשנת 1941 החליטה מועצת ההסתדרות להקים ועדה לצורך כך. בראשית שנות ה-50 הוקם בחולון בית אבות ראשון של ההסתדרות שנבדל ממושבי הזקנים שנהגו עד אז בכך שלא היה מוסד צדקה, אלא מוסד מכובד שהזקנים שילמו עבור הכניסה אליו 300 לירות ותשלום חודשי של 30 לירות ומשען הוסיפה 20 לירות לחודש. במהלך שנות ה-50 הוחל בהקמת בית אבות בחיפה בידי משען ובמקביל נרכש בית לצורך בית אבות בשכונת אחוזה והוא נפתח בינואר 1956. במקביל לפתיחת בתי אבות, ניהלה משען מערך של דירות בקומת קרקע עבור קשישים. בשנת 1957 נפתח בית אבות שלישי של משען בקטמון בירושלים.
זורלו החזקות
בעלות
מוהמט זורלו מייסד הקונצרן נפטר בשנת 2005, השליטה בחברה עברה לבני משפחתו. בנו אחמד זורלו, המשמש כיושב ראש הקונצרן, מקורב לנשיא טורקיה רג'פ טאיפ ארדואן. בן המשפחה פאטין זורלו, קרוב רחוק של מייסד החברה, שימש כשר החוץ של טורקיה. פאטין זורלו הוצאו להורג בספטמבר 1961, לאחר הפיכה צבאית.
טורי קרייג
טורי קרייג (באנגלית: Torrey Craig; נולד ב-19 בדצמבר 1990) הוא כדורסלן אמריקאי המשחק בקבוצת פיניקס סאנס מליגת ה-NBA, בעמדת הסמול פורוורד. מוכר כשחקן הגנה מצטיין, בעל כישורים התקפיים בינוניים.
קריירת מכללות
קרייג נולד בעיר קולומביה שבקרוליינה הדרומית, ובין השנים 2010–2014 למד באוניברסיטת קרוליינה הדרומית אפסטייט (USC Upstate). בכל 4 עונותיו בקבוצת הכדורסל של האוניברסיטה הוביל את קלעיה עם ממוצע של 16.2 נקודות למשחק, אליהן הוסיף 7.2 ריבאונדים ו-1.8 אסיסטים למשחק. בעונת 2011/2012 זכה בתואר השחקן המצטיין של מחוז A-Sun, לאחר שהוליך את ה"ספארטנס" למאזן ניצחונות חיובי 21–13.
אינדיאנה פייסרס
באוגוסט 2021 חתם על חוזה באינדיאנה פייסרס.
ניבן ענקי
נִיבָן עֲנָקִי (שם מדעי: Gymnothorax javanicus) הוא מין של צלופח גדול מהסוג ניבן שבמשפחת המורניים.
שורש 41
שורש 41, או צון בּוּ (בסינית: 寸部, פיניין: Cùn bù) הוא השורש הארבעים ואחד של הכתב הסיני. פירושו "אגודל" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
אליפות וימבלדון 1914
תחרות זוגות מעורבים
תחרויות זוגות המעורבים נערכו ללא יתרון למנצח בתחרות בשנה הקודמת. בתחרות השתתפו 39 זוגות. כמעט כל המשתתפים היו בריטים (כמו בתחרות הנשים). הזוג המנצח של השנה הקודמת הוף קריסף ואגנס טוקי הודחו במשחק חצי-גמר. בגמר התחרות נפגשו הזוג הבריטי ססיל פארק ואתל לרקומב נגד טוני וילדינג ומרגריט ברוקדי (צרפת). הזוג הבריטי ניצח ב-3 מערכות וזכה בתואר.
אד מקמהון
מקמהון השאיר אחריו אישה, פמלה, שלושה בנים ושלוש בנות.
נבחרת סקוטלנד בכדורסל
נבחרת סקוטלנד בכדורסל מייצגת את סקוטלנד בטורנירי כדורסל בינלאומיים. נחשבת לאחת מהנבחרות החלשות באירופה.
גלושה
גלושה, נקראה גלוּשָׁה רבתי (אוקראינית: Велика Глуша, יידיש: לִישֶע), או בשפת המקום ויֶילְקָה גלושה, הוא כפר קטן השוכן כ-27 ק"מ צפונית לעיר קאמין-קושירסקי. מיקומו הגאוגרפי הוא בנ"צ 03 25 – 49 51 בצפון מערב חבל ווֹהלִין, כיום בצפון מערב אוקראינה. בשנת 2001 התגוררו בכפר כ-1880 תושבים.
במלחמת העולם השנייה
עם פרוץ מלחמת העולם השנייה ב-1939, נכנסו הרוסים לאזור והמשטר הקומוניסטי הושלט שם. נאסרה הפעילות הציונית ולימוד העברית. נסגרו שערי ההגירה ונותק קשר המכתבים.
ב- 22.6.1941 פלשו הגרמנים לאזור וביחד עם בני בריתם האוקראינים החלו במסע החיסול הסופי של יהדות ווהלין. ב-3 במרץ 1942, פורים, נרצחו 25 יהודים בכפר הסמוך גלושה זוטא, על כך שלא התייצבו לעבודה. חלקם נקברו חיים. ב-10 באוגוסט 1942 הובלו יהודי גלושה רבתי בעגלות ישירות מהעיירה אל בורות ההריגה בקמין קושירסקי ובו ביום נרצחו יחד עם 2500 יהודי העיר וכפרי הסביבה. הילדים הושלכו חיים אל הבור ונקברו עם המתים. האדמה, כך מספרים, רעדה במשך שלושה ימים. כמה מיהודי גלושה רבתי ניצלו לאחר תלאות רבות במחנות עבודה, בלחימה עם הפרטיזנים ובשורות הצבא האדום. לאחר המלחמה נשארו כמה כותלי בתים, אשר גם הם נהרסו בהמשך.
הרשות הלאומית לתרבות היידיש
תהליך קבלת חוק הרשות והיווסדותה
בשנת 1969 ייסד יצחק קורן את "הוועד לעידוד תרבות היידיש", ובעקבות פעילותו הוקמה באותה שנה "המועצה לתרבות היידיש בישראל" ובהשפעתה מינה שר החינוך אהרון ידלין ועדה מיוחדת לבחינת לימודי שפת היידיש וספרותה בבתי הספר התיכוניים. החל משנת 1976 עמד קורן בראש המועצה עולמית לתרבות היידיש, שביוזמתה הונחו גם היסודות להקמת תיאטרון היידיש בישראל, תיאטרון יידישפיל.
פלאווורלד
בתחילת שנות ה-2000 יצאו מספר פרקים מהסדרה על גבי DVD.
פפלוס
פולחן
ביום האחרון של החודש פיאנפסיון, כוהנת אתנה והארפורוי , קבוצת בנות שנבחרה לעזור בהכנת הפפלוס הקדוש, הקימו את הנול שעליו הפפלוס הענק נארג בידי הארגסטינאי , קבוצת בנות נוספת שנבחרה להעביר תשעה חודשים באריגת הפפלוס הקדוש. הן טוו את אתנה מביסה את אנקלדוס ואת האלים האולימפיים מביסים את הענקים. הפפלוס הוחלף כל שנה בעת הפלינטריה.
קנית אורז
סטטוס
מחקרים מבולגריה הראו כי המין נפגע מכריתת ושריפת קנים בקנה מידה נרחב, וייבוש ביצות עלול להוות אף הוא איום על המין.
ז'אן-קלוד פסקל
ביוגרפיה
ז'אן-קלוד פסקל נולד ב-24 באוקטובר 1927 בפריז. הוא היה קצין בצבא בעלות הברית במלחמת העולם השנייה ושחרר את שטרסבורג, ועל כך זכה באות לגיון הכבוד. בנוסף הוא מחזיק גם באות מסדר האמנויות והספרות.
פלוגת ההובלה 462
תולדות הפלוגה
פלוגה 462 הייתה הפלוגה הארץ-ישראלית הראשונה שעמדה להשלח לנחיתה באירופה. ב-24 באפריל 1943 - אחרי חג הפסח יצאה מנמל אלכסנדריה שבמצרים לאי מלטה שיירה של כ-30 אניות נושאות ציוד, דלק וחיילי עזר כהכנה לקראת פלישת בעלות הברית לסיציליה. בראש השיירה הפליגה האונייה ארינפורה (Erinpura), שנשאה את חיילי הפלוגה ואת ציודם. במהלך ההפלגה, ב-1 במאי, שיירת האוניות, 27 במספר, שנשאה חיילים של הצבא הבריטי, אותרה על ידי מטוס סיור גרמני. הטייס הזעיק מטוסי קרב, אשר הגיעו לעת ערב. האונייה נפגעה פעמיים ושקעה תוך כ-4 דקות. 139 מחיילי הפלוגה נספו ורבים נפצעו.
הנצחה
בבית הקברות הצבאי שבהר הרצל בירושלים הוקמה אנדרטת האונייה ארינפורה לזכר חיילי הפלוגה שנספו בטביעת האונייה ארינפורה. האנדרטה היא דמוית אונייה ולידה בריכת מים שבקרקעיתה חקוקים שמות הנופלים שמקום קבורתם לא נודע. על האנדרטה חרוט הפסוק מתהילים:
מיטלשמרץ
מיטלשמרץ (באנגלית: Mittelschmerz) הוא מונח רפואי המתאר "כאב ביוץ" או "כאב בזמן אמצע המחזור החודשי". המונח מגיע מהשפה הגרמנית ומשמעו "כאב אמצעי". כ-20% מהנשים בגיל הפוריות חוות כאבי ביוץ. כאב זה יכול להתרחש לפני, תוך כדי או אחרי הביוץ.
רקע היסטורי
המונח מיטלשמרץ היה בשימוש לראשונה על ידי פהלינג בשנת 1881, על מנת לאפיין תופעה של כאב אגן במהלך אמצע המחזור החודשי הנשי, מאז מספר תגליות תרמו להבנה טובה יותר של התופעה. ב-1904 וואן דר וול זיהה את מערכת היחסים בין שינוי טמפרטורת הגוף במהלך אמצע המחזור לבין הניבוי של מועד תחילת הווסת. בשנת 1937 רובינשטיין הוכיח את הקשר בין הווסת לבין הביוץ באמצעות שיטה ציטולוגית. שיטה זו מבוססת על בדיקות של תאים מהנוזלים בגוף, במקרה זה הנוזלים נלקחו מהנרתיק. לאחרונה, זאצ'אריס גילה שבממוצע המרווח בין דימום הווסת הראשוני שהאישה חווה לבין תקופת הביוץ הראשונה יש תקופה של בערך 24 חודשים. כמו כן, במהלך השנתיים הראשונות שלאחר הביוץ 55 עד 82 אחוז מהמחזורים הם חסרי ביוץ, אך 5 שנים לאחר דימום הווסת הראשוני הביוץ מתרחש ב-80 אחוז מהמחזורים החודשיים. ההערכה היא ש-6 אחוזים ממחזורי הביוץ מאופיינים בכאב. בשנת 1980 אוהריקילי הוכיח שהמיטלשמרץ הוא סימפטום המעיד על כך שהביוץ עתיד להתרחש בקרוב. הוא ביצע מחקר שבו עקב אחרי קבוצה של 96 נשים ומדד באופן יומיומי את ההורמון המחלמן (LH) מאמצע השלב הפוליקולרי של המחזור ואילך. כמו כן, בו זמנית הוא תיעד את הקוטר של הזקיק המתפתח. התוצאות שהתקבלו העידו על כך ש-77 אחוזים מהמטופלות חלו ביום שבו הייתה קפיצה של ריכוז ה-LH. כאשר הם ניתחו את התוצאות בשילוב עם תוצאות בדיקת אולטרסאונד, על מנת לקבוע את זמן הביוץ, הם גילו שהכאב התרחש 24 עד 28 שעות אצל 91 אחוז מהנשים.
תועלת
נשים בעלות מודעות לפוריות עשויות למצוא את המיטשמרץ מועיל כסימן משני בזיהוי ביוץ. עם זאת, זמן החיים הנורמלי של הזרע הוא עד חמישה ימים, ולכן מיטלשמרץ לבדו אינו מספק התראה מספיקה כדי למנוע הריון. כמו כן, כאב מינורי באזור הבטן הוא כאב שכיח שקיימים לו מגוון סיבות וגורמים. על כן, כאמור מיטלשמרץ לבדו לא יכול לשמש כאישור על התחלה של תקופת הפוריות שלאחר הביוץ.
ולטר פנק
ביקורת
גורמים נוספים הפוגעים בהבנת רעיונותיו של פנק כוללים את מותו המוקדם ואת סגנון הכתיבה המבלבל שלו. דאגלס ווילסון ג'ונסון, גיאומורפולוג ותומך של דייוויס, מתח ביקורת על התאוריה של פנק: "תפיסתו של פנק שפרופילי השיפוע של המדרונות נוצרים על ידי פעולת הכוחות הפנימיים, היא אחת השגיאות הפנטסטיות ביותר שהוכנסו לגיאומורפולוגיה".
קהת קליגר
יצירתו
קליגר הרבה לבטא בשירתו את החמלה ואת ההזדהות עם הסובלים, בד בבד עם ההתפעלות מהיופי ומהייחוד של טבע האדם (לדוגמה, בספרו "די בארוועסע ואך", השבוע היחף). בנוסף, נודע מקום רב בשירתו לחייו כאברך בעיירה היהודית ולעולם המושגים של התפילה וחיי הדת (למשל, בספרו "מיינע ליבע בריוועלך צו פרומעטן", אגרות האהבה הקטנות שלי לפרומע). השואה, בה איבד את כל קרוביו ומשפחתו באירופה, היוותה קו שבר ביצירתו. אחרי היוודעות ממדי החורבן שלט בכתיבתו קו של אבל על אובדן העולם שהיה, ואף התרסה כלפי שמיא. בהמשך, הנישואין וחיי המשפחה היוו משב רוח רענן בחייו של קליגר. מעמדו החדש התבטא בשירתו, אשר לבשה שוב נימה אופטימית.
אחד משיריו הרבים, "איגרת קטנה לאלוהים", תורגם על ידי בני מר והתפרסם בעיתון "הארץ" ב-2005.
גרטה אנדרסן
שיאנית עולם
בשנת 1950 היגרה אנדרסן ללונג ביץ', קליפורניה.
ג'. א. טיילור
ביוגרפיה
טיילור נולד בסנט ג'ונס ווד שבלונדון. אביו, אדוורד אינגרם טיילור, עסק באומנות ואמו, מרגרט בול, הייתה נצר לשושלת ארוכה של מתמטיקאים ידועים (ביניהם ג'ורג בול ואלישה בול סטוט). טיילור התעניין במדע בילדותו לאחר שהאזין למגוון הרצאות מדעיות, והוא הרבה לבצע ניסויים בעזרת מוצרים ביתיים. הוא עשה תואר ראשון במתמטיקה בטריניטי קולג'.
היבטים של חייו של טיילור לעיתים קרובות באו לידי ביטוי בעבודתו. עניינו בתנועה של אוויר ומים, בתנועה של יצורים ימיים חד תאיים ובמזג האוויר, היו קשורים לאהבתו להפלגה ולספנות. בשנת 1930 הוא אף המציא את עוגן המחרשה (CQR), שהיה חזק יותר ונוח יותר לתפעול מאשר העוגנים האחרים בתקופתו. בעוגן המחרשה נעשה שימוש במגוון כלי תחבורה ימיים קטנים, כולל במטוסים ימיים.
פטרישה ראוטלדג'
קתרין פטרישה ראוטלדג', CBE (באנגלית: Katherine Patricia Routledge; נולדה ב-17 בפברואר 1929) היא שחקנית וזמרת אנגלייה. תפקידה הידוע ביותר הוא כהייסינת' באקט בסדרה הקומית הבריטית "מה יגידו השכנים?" שרצה בין השנים 1990 ו-1995.
תיאטרון
ב-1988 זכתה ראוטלדג' בפרס אוליבייה על תפקידה במחזה המוזיקלי "קנדיד" מאת ליאונרד ברנשטיין, בהפקה עטורת השבחים של האופרה הסקוטית. ב-1993 שיחקה בתפקיד נטי פאולר בהפקה הלונדונית של המחזמר "קרוסל". ב-2006 הופיעה בתפקיד דיים לורנטיה מקלכלן במחזה "The Best of Friends" בתיאטרון המפסטד. ב-2008 גילמה את המלכה מרי במחזה "Crown Matrimonial" מאת רויס רייטון. ב-2010 השתתפה בקריינות ב"קרנבל החיות" בנאש אנסמבל. ב-2011 שיחקה בתפקיד מיירה הס במחזה "Admission: One Shilling" וב-2014 הופיעה בתפקיד ליידי מרקבי במחזה "בעל אידיאלי" בפסטיבל התיאטרון של צ'יצ'סטר.
הקלטות
ב-1975 יצא בחברת התקליטים RCA אלבום סולו בשם "Presenting Patricia Routledge Singing the Classics". באלבום מבצעת ראוטלדג' משיריהם של ריצ'רד רוג'רס, קול פורטר, נואל קאוורד ואחרים. ב-1996 יצא האלבום על גבי תקליטור בהוצאת "קמדן רקורדס".
ישראל דוסטרובסקי
ביוגרפיה
דוסטרובסקי נולד ב-1918 באודסה שבאוקראינה, בנם של אריה וסוניה לבית פּוֹלְיַאקִין. ב-1919, כשהיה בן שנה, עלה עם משפחתו לארץ ישראל באונייה "רוסלאן". אביו, ד"ר אריה דוסטרובסקי, היה רופא עור ומין, ממייסדי בית הספר לרפואה של האוניברסיטה העברית בירושלים ובית החולים הדסה.
כרמן הררה
בעשור השני של המאה ה-21
הררה נפטרה ב-12 בפברואר 2022 בגיל 106.
קוסמודרקו
זוחל זה התגלה בממצאי מאובנים בין 1964 ל-1968 בידי משלחת של אוניברסיטת פרינסטון בתצורות פולקט בנצ' (Polecat Bench Formation) שבמונטנה וכן בויומינג וצפון דקוטה. הסוג תואר ב-2022 בידי החוקר קייס דורן בורנשטיין (Chase Doran Brownstein).
לאו עכברא גנב אלא חורא גנב
לאו עכברא גנב אלא חורא גנב (בתרגום מארמית: לא העכבר גנב אלא החור גנב) הוא ביטוי תלמודי המופיע כמה פעמים בתלמוד הבבלי, שמשמעותו שאין לתלות את הכֶּשֶל בפרט שכשל, אלא במערכת שלא מנעה את אפשרות הפעולה שהובילה לכשל. המשל לכך הוא שאין להאשים את העכבר שגונב חיטים מבעל הבית, אלא את החור שדרכו הוא נכנס למקום הגנבה.
ביטויים דומים
ביטוי נוסף בעל מסר דומה פרצה קוראה לגנב מוזכר בתלמוד במסכת סוכה:
רצח אילן חלימי
גל מעצרים והסגרתו של ראש הכנופיה
ב-19 בפברואר 2006, פורסם כי משטרת צרפת עצרה 13 בני אדם החשודים במעורבות בחטיפה וברצח, מרביתם נעצרו בפרבר הדרומי לפריז בו עונה חלימי. המעצרים יצאו לפועל לאחר מספר ימים בהם התקשתה המשטרה לאתר את החוטפים, שהשתמשו בטלפונים סלולרים גנובים והצטלמו רעולי פנים. חקירת התיק הופקדה בידי היחידה לחקירות פשעים חמורים של משטרת פריז בפיקוח ישיר של התובע הראשי של פריז.
העמדה לדין
ב-12 ביולי 2009, גזר בית המשפט בפריז, בהתאם לדרישת התביעה, מאסר עולם על מנהיג "כנופיית הברברים" יוסוף פופאנה, שהורשע ברצח חלימי. כמו כן נגזרו על שני שותפיו לרצח, ז'אן כריסטוף סומבו וסמיר עבד אל-מאלכּ עונשי מאסר של 18 ו-15 שנים בהתאמה. כמו כן קבע השופט כי פופאנה לא יוכל להשתחרר מהכלא לפחות ב-22 השנים הקרובות. ארבזדה, הצעירה שפיתתה את חלימי והפילה אותו בפח שטמנו לו רוצחיו, נידונה לתשע שנות מאסר. בנוסף, הורשעו 22 נאשמים נוספים בביצוע פשעים שונים במסגרת הפרשה, בהם חטיפה בידי קבוצה מאורגנת ואי הגשת סיוע לאדם בסכנה. על שומריו של חלימי נגזרו בין עשר ל-12 שנות מאסר. שני נאשמים נוספים, גבר ואישה, זוכו.
הנצחה ותיעוד
באפריל 2009, יצא לאור בצרפת ספר אותו כתבה רות חלימי, אמו של אילן, בסיוע הסופרת היהודייה, אמלי פרש. הספר "24 יום", מתאר בפרוטרוט את מה שעבר על המשפחה בזמן החטיפה. בספר, החושף את השתלשלות הפרשה מנקודת מבטה מפנה רות אצבע מאשימה כלפי ההמשטרה, שלא הבינה, לטענתה, את חומרת החטיפה שנעשתה על רקע אנטישמי וכי לא איפשרה לה ולבעלה לדבר עם החוטפים, על אף נכונותה העקרונית לתשלום הכופר.
במאי 2015 חיללו אלמונים את האנדרטה שהוקמה לזכרו של אילן חלימי בפרבר באנייה בפריז.
ננסי מרשנד
קולנוע
החלה את דרכה כשחקנית קולנוע בשנת 1969 בדרמה הקומית "אני, נטלי", התקדמה להפקות נחשבות לדוגמת "בית חולים" ו"הבוסטונים". את הופעותייה הבולטות כשחקנית קולנוע עשתה מרשנד בקומדיות "האקדח מת מצחוק: מתוך תיקי מחלק משטרה!" בתור ראש העיר ו"סברינה" של סידני פולאק בתור מוד אמו של ליינוס לאראבי (האריסון פורד).
מדינות לפי שם
ערך זה מפרט את רשימת המדינות המוכרות, המדינות שאינן מוכרות, ורשימת הטריטוריות שאינן ריבוניות.
קבר זכריה
מאפייני המבנה
הקבר, החצוב כולו מתוך הסלע, בנוי כקוביית אבן שלצידיה דבוקים פילסטרים יוניים שעל ראשה גג פירמידלי, וכרכוב מצרי התחום ביניהם. תוכנית המצבה דומה ביותר לקבר בת פרעה, אלא שבעוד קבר בת פרעה הוא חלול, כדי להשאיר מקום לקבורת הנפטר, קבר זכריה הוא אטום, ולמעשה אינו קבר, כי אם "נפש".
בעל הקבר
הנוסע מבורדו שביקר בירושלים בשנת 333, מייחס את הקבר דווקא לנביא ישעיה.
נחל יששכר
תוואי הנחל
מאזור גבעת גזית הנחל יורד לאט לאט לכיוון דרום מזרח דרך רמות יששכר שבהן יש אבני בזלת. כמה קילומטרים ממזרח למושב מולדת מעמיק הנחל, ומדרונותיו באזור זה אינם מעובדים. אזור זה, הנכלל בשמורת נחל יששכר, משמש המשך רציף לשמורת נחל תבור הצמודה אליו. חלקו התחתון של הנחל, המצוי מחוץ גבולות השמורה, עובר בעמק הירדן עד לנהר הירדן ושם הוא מסתיים ונשפך לירדן (כ-2 ק"מ מדרום מזרח לבית יוסף).
יעקב (יואל) גוטמן
בין השנים 1976 ל-1980 ייעץ במכון ראנד. במקביל שימש כפרופסור משנה במחלקה לכלכלה באוניברסיטת קליפורניה בלוס אנג'לס עד 1979. בשנים 1979–1983 הרצה באוניברסיטה העברית בירושלים. החל מ-1983 מרצה באוניברסיטת בר-אילן, וב-1985 היה למרצה בכיר באוניברסיטה. ב-1998 מונה לפרופסור חבר במחלקה לכלכלה באוניברסיטת בר-אילן, וב-2018 מונה לפרופסור מן המניין במחלקה לכלכלה באוניברסיטת בר-אילן.
ג'ון קיילר מקיי
קריירה
לאחר רכישת הנכס, ה- WEA גילה, כי קיימת החלטה מגבילה על המעשה המונעת את מכירת הקרקעות ל"יהודים או לאנשים בעלי אזרחות מעורערת ". ארגון ה- WEA והקונגרס היהודי הקנדי נקטו בצעדים משפטיים למחיקת המגבלה. בהחלטתו, שניתנה ב־31 באוקטובר 1945, הכריז מקיי על הברית כלא חוקית ו"מזיקה לטובת הציבור ".
ארנסט השני, רוזן ליפה-ביסטרפלד
ביוגרפיה
ארנסט נולד ב-9 ביוני 1842 באוברקאסל שהשתייכה לממלכת פרוסיה, ליוליוס, רוזן ליפה-ביסטרפלד ולאדלייד רוזנת קסטל-קסטל, בתם של פרידריך לודוויג, רוזן קסטל-קסטל ואמיליה, נסיכת הוהנלוהה-לנגנבורג. בשנת 1884 מת אביו יוליוס, רוזן ליפה-ביסטרפלד, וארנסט ירש את נחלותיו ותאריו.
מרתון רומא
בשיא המסלול מחזיק האתיופי פיקרה בקלה שקבע זמן של 2:06:48 שעות במרתון 2022. בין הנשים השיגה האתלטית מאתיופיה אלמו מגרטו תוצאה של 2:22:52 שעות במרתון 2019.
גרנד טר (קלדוניה החדשה)
גרנד טר (בצרפתית: Grande Terre - מילולית: האדמה הגדולה; בעגה המקומית מכונה האי Le Caillou - "הסלע") הוא האי הגדול והמרכזי בקלדוניה החדשה. הוא האי הגדול באיי צרפת, השני בגודלו בים האלמוגים, השישי בגודלו בדרום האוקיינוס השקט (אחרי גינאה החדשה, שני האיים של ניו זילנד, טסמניה ובריטניה החדשה) וה-52 בגודלו בכל העולם. שטחו 16,372 קמ"ר, אורכו כ-400 ק"מ ובנקודה הרחבה ביותר רוחבו מגיע ל-64 ק"מ. העיר הגדולה באי היא נומאה, בירת קלדוניה החדשה.
מגה אור החזקות
היסטוריה
לאחר ההנפקה החברה החלה לרכוש ולפתח שטחי נדל”ן מניב, בתחום המרכזים המסחריים והלוגיסטיים בכל רחבי הארץ, חלקם בשותפות עם חברת ביג מרכזי קניות של האחים נפתלי, וחלקם בשותפות עם איש העסקים רמי לוי.
ידידים (עמותה)
היסטוריה
בתחילת שנות האלפיים המשיכה העמותה להרחיב את פעילותה בהיבט גאוגרפי, חברתי וחינוכי-מקצועי, תוך הקמה והפעלה של תוכניות ייעודיות לגילאים, מצוקות ומצבי סיכון שונים. סייעו להרחבת העמותה שיתופי פעולה עם ארגונים חברתיים ומשרדי ממשלה; משרד העלייה והקליטה, משרד העבודה, הרווחה והשירותים החברתיים, שירות מבחן לנוער, משרד החינוך, משטרת ישראל, קרנות הביטוח הלאומי, ועוד ארגונים וקרנות מהארץ ומהעולם. בין היתר, עמותת ידידים ניהלה את ההתנדבות בקהילה של אלפי סטודנטים מלגאים בישראל. בנוסף הקים הארגון סניפי "ידידי ידידים" בארצות הברית בנשיאותו של השחקן מייק בורשטיין, וכן "ידידי ידידים" בקנדה ובאנגליה.
הארגון לביטחון ולשיתוף פעולה באירופה
היסטוריה
רוסיה ובעלות בריתה מנסות לקדם רפורמה מקיפה בארגון שתהפוך את המזכירות, המוסדות, ופעילי השטח לריכוזיים יותר וחייבים בדיווח ובפיקוח הדוק על ידי גופים המבוססים על קונצנזוס של המדינות החברות, ומתמקדים בעבודה בנושאים של ביטחון כטרור, פירוק החימוש ושליטה בסחר בנשק, במקום העיסוק בנושאי זכויות האדם. מדינות המערב מתנגדות להליך זה.
שער הגיהנום
האזור סביב דרווזה עשיר במרבצי גז טבעי. השנים המוקדמות של היסטוריית הבור אינם וודאיים. תיעוד רלוונטי נעדר מהארכיונים, מסווג או בלתי נגיש. כמה גיאולוגים מקומיים טוענים שהקריסה לתוך מכתש נוצרה בשנות ה-1960. הוא הוצת רק בשנות ה-1980 כדי למנוע פליטה של גזים רעילים. אחרים מכריזים שהאתר נקדח על ידי מהנדסים סובייטיים בשנת 1971 כשדה נפט אבל קרס בתוך ימים תוך כדי יצירת המכתש כשהמהנדסים בוחרים להצית את המכתש כדי למנוע פליטת גזים רעילים אך הם הפחיתו בערכו של נפח הגז. . לפי יחידת הסטטיסטיקה של מחלקת האנרגיה של ארצות הברית, לטורקמניסטן יש את מאגר הגז הטבעי השישי בגודלו בעולם.
גרטה ויורגן אינגמן
גרטה ויורגן אינגמן (בדנית: Grethe og Jørgen Ingmann) היה צמד מוזיקלי שהתקיים בין השנים 1955–1975.
תיק אודסה
הספר והסרט שנעשה בעקבותיו, תרמו לחשיפתו בארגנטינה של הפושע הנאצי אדוארד רושמן.
מחומש
מחומש משוכלל
שטח מחומש משוכלל שאורך צלעו a מחושב על פי הנוסחה:
רנדי פאוש
רנדולף פרדריק "רנדי" פאוש (באנגלית: Randolph Frederick "Randy" Pausch; 23 באוקטובר 1960 – 25 ביולי 2008) היה פרופסור אמריקני למדעי המחשב, שהתפרסם בזכות נאומו "ההרצאה האחרונה" שעובד לספר.
קורות חייו
באוגוסט 2007 בישרו לו רופאיו כי בגופו התגלה סרטן הלבלב, וכי נשארו לו שלושה עד שישה חודשים בלבד לחיות. כתגובה תכנן פאוש להשתתף במנהג שהיה מקובל בקרנגי מלון, שבו פרופסורים מהרהרים על מותם ונושאים את "ההרצאה האחרונה" שלהם, זו שהיו נושאים אם זו הייתה ההזדמנות האחרונה שבה יכלו להרצות. לאחר לבטים החליט פאוש להעביר הרצאה שכזו, כאשר הוא באמת נוטה למות. בהרצאה, שארכה כשעה ורבע, נכחו כ-450 סטודנטים, חברי סגל וחברים אישיים של פאוש.
זארק ולנטין
קריירת מועדונים
ב-12 בינואר 2016 חתם בפורטלנד טימברס בה התאחד עם מאמנו באקרון. ב-13 במרץ ולנטין ערך את הופעת הבכורה שלו בקבוצה בהפסד 2-1 לסן חוסה ארת'קווייקס. ב-23 ביולי כבש את שערו הראשון בקבוצה בהפסד 2-1 ללוס אנג'לס גלאקסי. ב-14 בספטמבר ערך את הופעת הבכורה שלו בליגת האלופות של אמריקה הצפונית בהפסד 4-1 לדפורטיבו סאפריסה.
ב-8 בדצמבר 2022 חתם לעונה במינסוטה יונייטד.
יעל פוליאקוב
ביוגרפיה
פוליאקוב השתתפה בעונה ה-11 של "ארץ נהדרת", יחד עם שותפה, הקומיקאי אילן פלד (איתו שיתפה פעולה עוד באחד העם 1), כחלק מסדרת מערכונים הנקראת "להקת ארבע". אולם, הפינה ירדה אחרי שלוש תוכניות בלבד לאחר שלא התקבלה יפה בקרב קהל הצופים.
בשנת 2014 השתתפה בקליפ השיר "Everybody Needs a Man" של עופר ניסים ומאיה סימנטוב.
שלמה בן ארצי
שלמה בן ארצי (Shlomo Benartzi) הוא כלכלן ישראלי, פרופסור אמריטוס באוניברסיטת קליפורניה בלוס אנג'לס. מחקריו עוסקים בתחום הכלכלה ההתנהגותית.
המפלגה הטובה ביותר
מצע המפלגה
העקרונות המוצהרים של המפלגה הם:
מוולמיין
העיר נמצאת בדלתה של נהר הסלווין.
כלכלה
בשנים האחרונות גדלה ההשקעה התאילנדית בעיר, וישנו מאמץ לייעל את תעשיית הנפט.
תחבורה
העיר מקושרת למוטמה דרך אחד הגשרים הארוכים במדינה, גשר תנלווין.
שמעון ראם
ביוגרפיה
עם צאתו לגמלאות הקים בחיפה בהתנדבות את המדרשה ללימודי המחתרות, שעוסקת במתן הדרכה בבתי ספר ולציבור הרחב על תקופת טרום הקמת המדינה. הקים בבית הספר תל חי בחיפה מוזיאון לתולדות תקופת טרום המדינה. עבור תרומתו הרבה לעיר חיפה הוענק לו ב-2015 תואר "יקיר העיר חיפה"
שיטת זיגורט
שיטה זו נקראת זיגורט בגלל שהצורה של ההתפלגות שמתקבלת למשל בהתפלגות נורמלית אינה דומה לגמרי להתפלגות אלא האלגוריתם גורם לכך שנוצרות שכבות של טרפזים הדומים לזיגוראת.
רוזי!
העלילה היא על אלמנה עשירה שבנותיה וחתנה עושים הכל כדי להשתלט על רכושה.
תקציר העלילה
רוזי לורד (רוזלינד ראסל) היא אלמנה מיליונרית שלאחר מות בעלה היא מתנהגת באופן מוחצן ובזבזני. היא נוהגת במהירות במכונית הפרארי שלה ומתכננת לרכוש תיאטרון נטוש בלוס אנג'לס ב-2.5 מיליון דולר כדי שתוכל להופיע בו כשחקנית.
לבסוף מתנהל המשפט בו מנסים להוכיח שאינה שפוייה. רוזי מביימת התעלפות ובהיותה "מטושטשת" היא אומרת לבנותיה שמחקה אותן מהצוואה כי חשבה שהן לא אוהבות אותה. כעת אם תוכרז בלתי שפוייה אין אפשרות לתקן את ה"צוואה". הן קוראות בקול שהיא נורמלית, רוזי "מתעוררת" והשופט קובע שבזה מסתיים המשפט לטובתה.
אדריכלות בתל אביב
ההתפתחות האורבנית של העיר תל אביב החלה עם ייסוד מספר שכונות יהודיות מחוץ ליפו והמשך צמיחה כעיר מאז ייסוד אחוזת בית בשנת 1909. במהלך כמאה ועשרים השנים שלה, התאפיינה הבנייה במספר סגנונות אדריכליים וגישות אורבניסטיות, הניכרים בה עד היום. כמרכז התרבותי והכלכלי של ישראל הן בתקופת היישוב והן בתקופת המדינה, הייתה האדריכלות בתל אביב החלוצה במובנים רבים באדריכלות הישראלית.
ריבה מקנטייר
קריירה
בשנת 2021 שיחקה בתפקיד קטן בסרט "ברב וסטאר נופשות בוויסטה דל מאר". בשנת 2022 היא שיחקה בעונה השלישית של סדרת הדרמה "Big Sky" ברשת ABC; בדמותה של סאני בארנס.
אתר CpG
איי CpG הם אזורים ב-DNA בעלי ריכוז גבוה במיוחד של אתרי CpG. אצל יונקים האיים מציינים, לעיתים קרובות, התחלה של גן. חוקרים מרבים להשתמש בתכונה זו בחיפושיהם אחר גנים חדשים.
הוגו בקר
ביוגרפיה
בקר נולד בשטרסבורג. אביו, יאן בקר היה כנר מפורסם. האב ניסה ללמד את הוגו בן השש נגינה בכינור, אבל הבן העדיף את הצ'לו, ובגיל תשע עבר לנגן בכלי האהוב עליו. בגיל חמש-עשרה יצא למסע הופעות עם רביעיית מיתרים, שחבריה היו הוא, אביו, אחותו ואחיו. הוא היה לצ'לן ראשון בתזמורת החצר במנהיים.
המטבח המזרח-תיכוני
מאכלי קטניות
למאכלי קטניות מקום חשוב מאוד במטבח המזרח תיכוני. הנפוצים בהם הם חומוס, מרק עדשים ופלאפל.
ברנהרד, נסיך ליפה
ביוגרפיה
במהלך מלחמת העולם הראשונה שדרג לאופולד את תוארי הענפים השונים של המשפחה, וב-24 בפברואר 1916 הכשיר את נישואי ברנהרד לארמגארד פון קראם, והעניק לבניו ברנהרד ואשווין את התואר "נסיך ליפה-ביסטרפלד". ב-19 ביוני 1934 מת ברנהרד במינכן, ובשנת 1936 התחתן בנו ברנהרד, נסיך ליפה-ביסטרפלד עם יוליאנה, נסיכת הכתר של הולנד שעלתה לשלטון בהולנד בשנת 1948.
שנג'ן
מנהל
תת-המחוז העירוני שנג'ן מחולק לתשע מועצות ולאזור חדש אחד: כולל בתוכו את לווחו, פוטיין, נאנשאן וינטיין.
מועצת לווחו, במרכז שנג'ן ועל גבול הונג קונג, נודעת כמרכז מסחרי ופיננסי. מועצת פוטיין, בה שוכן המנהל העירוני, היא לבה של שנג'ן. מועצת ינטיין ידועה בעיקר בזכות הלוגיסטיקה שלה. נמל ינטיין הוא הנמל השני העמוס ביותר בסין, והרביעי בעולם כולו (זה שלוש שנים ברציפות).
גאוגרפיה
שנג'ן מוגדרת בדרך כלל כמישור גלי, גובה הארץ קטֵן מהצד הדרום מזרחי למערבי צפוני. צדה המערבי הוא מישור חוף. בשנג'ן ישנם גם הרים רבים, והגבוה בהם הוא הר ווטונג (943.7 מ').
דמוגרפיה
נכון ל-2006 הגיל הממוצע בשנג'ן הוא פחות מ-30. מתוך כלל התושבים, 8.49 אחוזים הם בטווח הגילאים 0 ל-14. 88.41% בטווח הגילאים שבין 15 ל-59. חמישית מהם בני 20 עד 25, ורק 1.22 אחוז כבר עברו את גיל 65. גידול האוכלוסין מקטב בין שני ניגודים. תושבי העיר עצמה הם בדרך כלל בעלי השכלה גבוהה (ראו סעיף חינוך), אולם מן העבר השני רבים הם המהגרים לשנג'ן, ורמת השכלתם נמוכה.
כלכלה
התמ"ג (ייצור וייצוא שנעשו בשנג'ן בשנה אחת, בניכוי מוצרים מיובאים) בשנג'ן בשנת 2005 רשם 492.69 מיליארד יואן, 15% יותר מאשר השנה שקדמה לה. מ-2001 ל-2005 התפתחה כלכלת שנג'ן בקצב של 16.3% לשנה, בממוצע. שנג'ן נמצאת בפסגת הפיתוח בקרב ערי סין, מבחינה כלכלית. והיא דורגה כרביעית מבחינת התמ"ג הכללי בשנת 2005. התמ"ג לנפש בשנת 2004, היה 59,271 יואן. הייצוא והייבוא בשנג'ן בשנת 2004 עמדו על 77.85 מיליארד דולר, והם מהווים שמינית מייצוא המדינה כולה.
אונטריו
מקור השם
הפרובינציה קרויה על שם ימת אונטריו. מקור המילה "אונטריו" בשפה האינדיאנית אירוקויאית ופירושה "אגם יפה" או "מים יפים".
כלכלה
טורונטו היא מרכז הכלכלה והפיננסים ומרכז הבנקאות של קנדה.
עמק המצלבה
העמק והמנזר נקראו בשם זה, מכיוון שעל פי המסורת הנוצרית מעמק זה נלקח העץ ממנו הכינו הרומאים את הצלב עליו נצלב ישו. עץ זה היה, על פי המסורת, עץ פלאי שהורכב מעצי ברוש, זית ואורן. בשנת 1962 קיבלה עיריית ירושלים החלטה, ביוזמת סגן ראש העירייה מנחם פורוש, ולפיה שמו העברי של העמק יהיה עמק רחביה. בשנת 1966 אף ניסתה העירייה ליישם החלטה זו, ללא הצלחה.
החי בעמק
מאז הקמת התחנה לחקר ציפורי ירושלים של החברה להגנת הטבע בצידו הצפוני של העמק, סמוך למשכן הכנסת, הפכו צמרות העצים למשכן הומה למגוון רחב של עופות וציפורים.
טיבי
{{פירושונים|
נשימה סרעפתית
נשימה סרעפתית עמוקה יותר מנשימה צלעית (נשימה המדגישה הנעת צלעות לשם הגדלת נפח בית החזה). כמות גדולה יותר של אוויר מתחלפת בכל נשימה וחלקים גדולים יותר בריאות מתאווררים. היא נחשבת לבריאה יותר והדרכת השימוש בה נעשה דרך קבע לחולים הסובלים מתת-אוורור של הריאות ולחולים הנחשבים מועדים לפגיעה כזו, למשל לאחר ניתוח בהרדמה כללית.
טירנונאוסטס
טירנונאוסטס (שם מדעי: Tyrannoneustes; משמעות השם: "טירן שוחה") הוא סוג של זוחל נכחד ממשפחת המטריורינכוסיים, אשר שחה לחופי אירופה במשך היורה התיכון שלפני 165 מיליון שנה.
דיסקוגרפיה של נועה קירל
הדיסקוגרפיה של נועה קירל, זמרת ישראלית, כוללת ארבעה אלבומי פסקול, 51 סינגלים (מתוכם 6 כאמנית מתארחת) ו-56 וידאו קליפים. את הסינגל הראשון שלה, "מדברים", הוציאה קירל בשנת 2015.
אפריליה (עיר)
היסטוריה
אפריליה נוסדה ב-25 באפריל 1936 על ידי ממשלת איטליה הפשיסטית. מיזם טיוב הקרקע, ביוזמתו של בניטו מוסוליני, היה מבוסס על רצונו להציע לאזרחי איטליה מקומות מגורים ועבודה במרחק לא רב מהערים הגדולות. אפריליה הייתה חלק ממיזם אזורי על שטח שהיה חלק משטחה של נפת רומא והייתה העיר הרביעית שהוקמה במסגרת מיזם זה. שמה של העיר לקוח מהמונח בשפה הלטינית "ונוס הפורה" (Venus Aprilia).
בינואר 1944 במלחמת העולם השנייה חרבה העיר ותושביה נסו ממנה כפליטים. בשנות החמישים יושבה העיר מחדש על ידי איטלקים שהגיעו ממושבותיה לשעבר של איטליה בצפון אפריקה וענף גידול גפן היין פותח מחדש. בהמשך התפתחה באזור חקלאות תעשייתית מודרנית והיה זה הצעד הראשון לפיתוחה של התעשייה.
סקרצו
הסקרצו נשאר פרק תקני בסימפוניה ובצורות הקרובות אליה במשך המאה ה-19. מלחינים החלו לכתוב סקרצי גם כיצירות נפרדות והרחיבו את ההגדרה המקובלת של הצורה. מתוך ארבעת הסקרצי המפורסמים לפסנתר של שופן, שלושת הראשונים קודרים ודרמטיים במיוחד וקשה לראות בהם הלצות. רוברט שומאן העיר עליהם, "באיזו אצטלה תתעטף הרצינות, אם בדיחות הדעת מצטעפת בשחורים?"
פרנסינה מקורורי
ביוגרפיה
מקורורי נולדה וגדלה בהמפטון, וירג'יניה.
2016
באולימפיאדת ריו דה ז'ניירו (2016) היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
אברהם דב לוין
תולדותיו
נולד בירושלים בתקופת מלחמת העצמאות לרב ברוך יצחק לוין ולזהבה, בת הרב אברהם יצחק טיקוצ'ינסקי, בעת שהתגוררה משפחתו בביתו של הרב מבריסק לאחר שנאלצה לעזוב את מקום מגוריה בשכונת מקור חיים ששכנה באזור ספר. הסנדק שלו היה הרב יצחק אייזיק הלוי הרצוג.
עושה שוק
חשיבות הפעילות של עושי שוק למערכת המסחר הפיננסי
הזדמנויות ארביטראז' (Arbitrage Opportunities): עושי שוק עוזרים לבטל הזדמנויות ארביטראז', שבהן סוחרים יכולים לנצל פערי מחיר זמניים בין שווקים או בורסות שונות. הם מתאימים במהירות את הצעות המחיר שלהם כדי לשקף מחירי שוק מדויקים.
רוכשי ניירות ערך מייחסים חשיבות לתכונת הסחירות, וכאשר ידוע לציבור המשקיעים שאין עושה שוק בנייר ערך נתון, הם ישקלו האם לרכוש נייר ערך זה, שעלול להיפגע בשל הסחירות הנמוכה שלו, שכן, אם ירצו למכור אותו, יהיה עליהם להמתין לקונה, שעלול להופיע רק אחרי ירידה מהותית בשער נייר הערך, מבלי להתחשב בכמות המוצעת למכירה.
עושי שוק בבורסה לניירות ערך בתל אביב
בבורסה לניירות ערך בתל אביב פעילים כיום שישה עושי שוק בכ-250 ניירות ערך.
הכנסת התשיעית
את ישיבתה הראשונה של הכנסת התשיעית פתח נשיא המדינה אפרים קציר, ולאחר מכן העביר את ניהול הישיבה לזקן חברי הכנסת, זרח ורהפטיג. מיד אחר כך נבחר יצחק שמיר ליושב ראש הכנסת, לאחר שקיבל 61 מקולות חברי הכנסת, וגבר על שלושה חברי כנסת אחרים - שלמה הלל (32 קולות), בנימין הלוי (15 קולות) ומאיר וילנר (4 קולות).
תוצאות הבחירות
רק"ח התמודדה ברשימה משותפת עם הפנתרים השחורים וחוגי שמאל לא-קומוניסטים נוספים, בשם חד"ש. הרשימה זכתה בחמישה מושבים. מפלגת מוקד התאחדה אף היא עם גורמים נוספים - מר"י, הסיעה הסוציאל-דמוקרטית וכמה מאנשי הפנתרים השחורים. הרשימה המשותפת, מחנה של"י, קיבלה שני מושבים (לעומת מושב אחד שהיה למוקד לבדה). מפלגת שמאל נוספת,רצ, נחלשה משלושה מושבים למושב אחד. הרשימה הערבית המאוחדת, שאיחדה את סיעות הלוויין של המערך, הסתפקה אף היא במושב אחד.
אירועים מרכזיים
בראשית כהונתה של הכנסת אוחדו ועדת העבודה וועדת השירותים הציבוריים לוועדה אחת - ועדת העבודה והרווחה, וכן הוקמה ועדת העלייה והקליטה.
ב-12 בינואר 1981 נרצח חבר הכנסת חמאד אבו רביעה מהרשימה הערבית המאוחדת. הסיבה לרצח הייתה סירובו של אבו רביעה להתפטר מהכנסת ולקיים הסכם רוטציה שנועד לאפשר את כניסתו של ג'בר מועדי. בעקבות הרצח נכנס מועדי לכנסת במקום אבו רביעה. בניו של מועדי הורשעו ברצח.
שדה וקטורי משמר
כוחות משמרים
עבור כוח משמר, אי-תלות במסלול אפשר לפרש בתור כך שהעבודה (פיזיקה) הנעשית במעבר מנקודה A לנקודה B איננה תלויה במסלול הנעשה, ושהעבודה הנעשית במהלך מסלול סגור שווה לאפס:
האקוסטיקה של הפסנתר
אינהרמוניות ומידות הפסנתר
אולם, עבור צלילים עיליים גבוהים הנוצרים מאורכי גל קצרים, שאורכם מתקרב לקוטר המיתר, התנהגות המיתר נעשית דומה לגליל מתכת ארוך: ההתנגדות המכנית לכפיפה מגדילה את מתיחות המיתר, ובכך גורמת להגבהת הצלילים העיליים, כלומר להגברת התדירות שלהם מעל לכפולות השלמות של התדירות היסודית. דבר זה יוצר אפקט בלתי רצוי הנקרא "אינהרמוניות". שיטות מקובלות להפחתת האינהרמוניות הן הצרת המיתר, הגדלת אורכו, ייצורו מחומרים גמישים עם כוח כפיפה נמוך, והגדלת מתיחות המיתר כך שתהיה גדולה יותר ביחס לכוח הכפיפה.
מכוון הפסנתרים מפצה על האינהרמוניות הטבעית של הפסנתר בכך שהוא מבצע התאמות קלות בכיוון הפסנתר. המכוון "מותח" את כיוון הפסנתר, דהיינו מעלה קלות את הכיוון של המיתרים הגבוהים ומנמיך קלות את הכיוון של המיתרים הנמוכים, על מנת שהצלילים העיליים של התווים הנמוכים יהיו באותו התדר כמו התדירות היסודית של הצלילים הגבוהים.
סינפטרי
בסינפטרי חיו מעט יהודים. ובמקום קיים בית קברות יהודי
זיאד אבו עין
ביוגרפיה
ביולי 2006 נימק אבו עין, בראיון טלוויזיוני, את התועלת בהסכמי אוסלו, בכך שבזכותם היה ניתן להוציא לפועל את האינתיפאדה השנייה .
גמר גביע אירופה לאלופות 1992
סמפדוריה
בהגרלת שלב הבתים הוגרלה סמפדוריה לבית א', לצידן של הכוכב האדום בלגרד, אנדרלכט ופנאתינאיקוס. על אף שהכוכב האדום אירחה את משחקיה בסופיה עקב מלחמות יוגוסלביה שהתחוללו באותה תקופה, היא היוותה יריב שקול לאורך שלב הבתים לסמפדוריה. האיטלקים ניצחו את הכוכב האדום בשני מפגשיהן בשלב הבתים, מה שסייע לה להעפיל. במחזור הנעילה השיגה סמפדוריה רק שוויון 1-1 מול פנאתינייקוס, והייתה על סף הדחה מהטורניר, אלא שהפסדה של הכוכב האדום לאנדרלכט הותיר את סמפדוריה ראשונה בבית. סמפדוריה השיגה בשלב זה שלושה ניצחונות, שתי תוצאות תיקו והפסד בודד, והעפילה לגמר לראשונה בתולדותיה.
יצחק ויץ
יצחק פטר (איציק) וִיץ (נולד ב-7 בנובמבר 1934) הוא אימונולוג וחוקר סרטן ישראלי, פרופסור אמריטוס בבית הספר שמוניס למחקר ביו-רפואי וחקר הסרטן באוניברסיטת תל אביב. לשעבר סגן נשיא האוניברסיטה למחקר ופיתוח ודקאן הפקולטה למדעי החיים ע"ש ג'ורג' ס. וייז.
ביוגרפיה
בשנת 1952 התגייס ויץ לצה"ל ושירת כקצין בחיל השריון. את שירות המילואים ביצע בחיל הרפואה.
בשנת 1968 שב לישראל, הצטרף כמרצה לאימונולוגיה באוניברסיטת תל אביב וכן מונה לראש המחלקה למיקרוביולוגיה. עם הצטרפותו זו, זכה למענק בגובה 125 אלף לירות ישראליות לצורך מחקר אימונולוגי בחולי סכיזופרניה.
בשנת 1979 נבחר לדקאן הפקולטה למדעי החיים ע"ש ג'ורג' ס' וייז, וכן ייסד את המרכז לחקר הביולוגיה של הסרטן ועמד בראשו. בשני תפקידים אלה, כיהן עד לשנת 1984, אז מונה לסגן נשיא אוניברסיטת תל אביב למחקר ופיתוח וליושב ראש "רמות", חברת מסחור הטכנולוגיות של האוניברסיטה. בתפקידים אלה כיהן כשלוש שנים. בשנות ה-80 וה-90 כיהן בתפקידים שונים בחבר הנאמנים של האוניברסיטה.
ויץ מלא תפקידים שונים הן בישראל והן בפורומים בינלאומיים. בישראל כיהן כנשיא האגודה לאימונולוגיה (בשנים 1986–1989), וכנשיא מייסד של האגודה הישראלית לחקר הסרטן (בשנים 2008–2011) וכן כיהן בוועדות לאומיות לשיתוף פעולה מדעי בין ישראל לגרמניה ובין ישראל לצרפת.
מחקר
בראשית שנותיו כחוקר, הוביל צוות שהצליח להבין מדוע חולי סרטן אינם דוחים את הגידולים הסרטניים שאותם הם נושאים.
רמת אהרן
היסטוריה
תשתיות לשכונה הוכנו על ידי עירית בני ברק בשנת 1967. בנייני עזרת תורה בשכונה נחנכו בספטמבר 1969. בסוף שנת 1970 היו בשכונה כ-160 יחידות דיור. השכונה הוקמה בשנות ה-70 על ידי תנועת צעירי אגודת ישראל, והיא נקראת על שם הרב אהרן קוטלר. רוב בתי השכונה נבנו על ידי הקבלן ישראל אדלר.
סיפוח
סיפוח במדינת ישראל
ב-1949 סיפחה ממשלת ישראל, לאור הסכמי שביתת הנשק עם ירדן, את יישובי ואדי עארה לשטחה. סיפוח זה מוכר מבחינה בינלאומית.
לאחר 1967 עלתה סוגיית סיפוח השטחים שנכבשו במלחמת ששת הימים. למרות חוק יסוד: ירושלים בירת ישראל וחוק הגולן, רוב המדינות והארגונים הבינלאומיים אינם מכירים דה יורה בירושלים כבירת ישראל, ולא מקבלים את סיפוח מזרח ירושלים ורמת הגולן.
שכטר (חברה)
היסטוריה
ב-1983 החברה הגיעה לקצה גבול יכולת הייצור של מוצרים בהזמנה אישית ולא יכלה לעמוד בביקוש. באותה השנה נרכשה החברה על ידי קבוצת משקיעים מטקסס, המשקיעים העבירו את החברה לדאלאס שבטקסס, ושם יצרו גיטרות מחלקים מיובאים וגם מחלקים מקוריים של שכטר.
התאמת יתר
מקרים של התאמת יתר
בתור דוגמה קיצונית להתאמת יתר, אם מספר הפרמטרים המשמשים להגדרת המודל זהה או גדול יותר מאשר מספר התצפיות, אזי המודל יוכל לחזות באופן מדויק את התצפיות פשוט על ידי זכירתן במלואן. מודל כזה בדרך כלל ייכשל קשות בעת ביצוע תחזיות. כדוגמה נוספת לבעייתיות של "מודל זוכר" שכזה - קחו בסיס נתונים של מכירות בחנות הכולל תאריכי רכישה, שם פריט וסכום. מודל עם מספיק פרמטרים יוכל פשוט לזכור את כל בסיס הנתונים וכך "לחזות" במדויק את סכומי הרכישה שבו על סמך התאריך. ברור אבל שמודל כזה לא יצליח לחזות סכומי רכישה של רכישות עתידיות.
היפוקמפוס
השלכות של פגיעה בהיפוקמפוס על הזיכרון
ישנם מספר היבטים של הזיכרון אשר אינם מושפעים מנזק בהיפוקמפוס – ובהם היכולת ללמוד מיומנויות חדשות (לדוגמה נגינה בכלי מוזיקלי), דבר המצביע על כך שיכולות כאלה תלויות בסוגים אחרים של זיכרון (זיכרון פרוצדורלי) ואזורים אחרים של המוח. בעוד שאנשים עם פגיעה משמעותית בהיפוקמפוס יוכלו ללמוד לבצע מטלות חדשות, הם לא יהיו מסוגלים לזכור שהם עשו זאת..
פרנק דאמרוש
לימודים
דאמרוש נולד בברסלאו, שלזיה, בן להלן פון היימבורג, לשעבר זמרת אופרה, והמנצח לאופולד דאמרוש. הוא היגר לארצות הברית עם אביו, אחיו, המנצח וולטר דאמרוש, ואחותו, הפסנתרנית והמורה למוזיקה קלרה מאנס, בשנת 1871. הוריו היו לותרנים (סבו מצד אביו היה יהודי).
היפוקמפוס
תפקיד ההיפוקמפוס בזיכרון מרחבי ובניווט
ישנם ממצאים המצביעים על כך שההיפוקמפוס ממלא תפקיד באחסון ועיבוד מידע מרחבי. מחקרים שבוצעו על חולדות מצביעים על קיומם של נוירונים המכונים תאי מיקום (place cells) – תאים אלה פעילים כאשר החיה נמצאת באזור מסוים בסביבה, אזור זה מכונה השדה המרחבי של התא. גילוי תאים אלו הוביל לרעיון כי ייתכן שההיפוקמפוס מתפקד כמפה קוגניטיבית – ייצוג עצבי של המרחב הסביבתי – אשר מאפשר למצוא דרכים חדשות וקיצורי-דרך להגעה ממקום למקום. מחקרים בחיות הראו כי נדרש היפוקמפוס ללא פגם לביצוע משימות זיכרון מרחביות פשוטות (כגון מציאת הדרך חזרה למיקום חבוי).
ללא היפוקמפוס המתפקד בצורה מלאה, בני אדם אינם מסוגלים לזכור בצורה טובה מקומות בהם היו או איך להגיע למקומות אליהם הם מועדים. אנשים מסוימים מציגים יכולת טובה יותר מאחרים במציאת דרכים ובניווט. הדמיה מוחית מראה כיום כי לאנשים אלו יש היפוקמפוס פעיל יותר בזמן הניווט.
פרנק דאמרוש
קריירה
שנים אחדות היה מנצח מקהלה במטרופוליטן אופרה בניו יורק. כמו כן ניצח על "מועדון מנדלסון לשירה"מ-1885 עד 1887. ב-1892 ארגן שיעורי שירה עממיים ולקח חלק חשוב גם בייסוד האגודה לאמנות המוזיקה של ניו יורק.
דאמרוש מת בניו יורק ב-22 באוקטובר 1937. דאמרוש פארק, חלק ממרכז לינקולן לאמנויות הבמה, נקרא על שם משפחת דאמרוש.
אלוני חץ
היסטוריה
בשנת 2005 רכשה חברת אלוני חץ 80% ממניות אמות השקעות.
טרנספורמציית בוקס-מילר
טרנספורמציית בוקס-מילר או שיטת בוקס-מילר נוצרה בשנת 1958 על ידי ג'ורג' בוקס ומרווין מילר. שיטה זו היא שיטה ליצירת זוגות מספרים אקראיים בהתפלגות נורמלית ממספרים המתפלגים בהתפלגות אחידה רציפה.
סבסטיאנו נלה
הוא החל את הקריירה שלו בגנואה שבמדיה שיחק במשך שלוש עונות, עד שעבר לרומא, שבה שיחק במרבית הקריירה שלו, ואף זכה עימה פעם אחת באליפות הסרייה א' ובשלושה גביעים. נלה פרש בשנת 1994 לאחר שרשם שתי עונות במדי נאפולי. ברמה הבינלאומית, הוא ייצג את איטליה בין השנים 1984 ל-1987 ואף לקח חלק באולימפיאדת 1984 ומונדיאל 1986. בנוסף לכך, הוא חבר בהיכל התהילה של רומא.
אברהם ברון
קורות חיים
לאחר שחרורו במאי 1945, התפלל בימים הנוראים בבית הכנסת ההיסטורי במודנה, איטליה. לאחר קורס בפיתוח קול שהעביר לו פרופסור בליני בנאפולי, עלה ברון לארץ ישראל והחל לעבוד כחזן ראשי בבית הכנסת הגדול בחיפה. ב-1948 היגר לארצות הברית לכהן בטמפל בית-אל בלונג ביץ' שבמדינת ניו יורק, שם כיהן ארבעה עשורים. הופיע בקונצרטים בכל רחבי ארצות הברית, ברדיו ובטלוויזיה. אף נשא הרצאות בנושא חזנות, בין היתר בישיבה יוניברסיטי.
חיים (גופן)
כיום נפוצות גרסאות רבות של הגופן, חלקן רגילות או מודגשות ("חיים שמן") וחלקן מוצרות ("חיים צר"). הגרסה הפופולרית ביותר היא הגרסה שעוצבה על ידי המעצב שמואל גוטמן, מכיוון שהיא מופצת ביחד עם תוכנת Microsoft Office. השימוש המרכזי כיום בגופן "חיים" הוא בכותרות ראשיות בעיתונות היומית בישראל, וכן במודעות אבל ובפשקווילים. הגופן נתפס בדרך כלל כ"חזק" ו"עוצמתי", בניגוד לגופנים העדינים יותר המשמשים בכתבות בעיתון או בספרים, כגון פרנק-ריהל. השימוש השיטתי הראשון בישראל בגופן זה היה במגזין העולם הזה, אשר עשה בו שימוש לטובת כותרות צעקניות וקונטרוברסליות. מאוחר יותר עברו גם העיתונים היומיים המרכזיים בישראל ("חדשות", "ידיעות אחרונות" ו"מעריב", אך לא "הארץ") להשתמש בגופן זה לטובת הכותרות הראשיות שלהם. לעיתים, בעיקר סביב אירועים אקטואליים ייחודיים, נעשה שימוש בעיתונים אלה בכותרות ראשיות בעלות מילה אחת או שתיים, כאשר עיצובו של הגופן "חיים" מעניק להן עוצמה וחשיבות.
ארגנטינה במשחקים הפאראלימפיים
לאורך השנים זכו הספורטאים הארגנטינאים ב-149 מדליות פאראלימפיות, מהן 30 מזהב, 60 כסף ו-59 מדליות ארד. אל אולימפיאדת הנכים הראשונה שלחה ארגנטינה משלחת של חמישה שחיינים שחזרו הביתה עם שתי מדליות זהב, אחת במקצה לגברים, ואחת במקצה לנשים.
קוסובו במשחקים האולימפיים
היסטוריה
באולימפיאדת ריו דה ז'ניירו, הראשונה בה השתתפה משלחת קוסוברית, התחרו 8 ספורטאים מקוסובו, והג'ודוקא מאילינדה קלמנדי, שהתחרתה בלונדון תחת הדגל האלבני, זכתה במדליית הזהב הראשונה בתולדות המדינה. יתר הספורטאים רשמו הישגים זניחים.
סימון סלאש של פיינמן
כאשר משתמשים בהסכם הסכימה של איינשטיין ו-γ הן מטריצות גאמה של דיראק.
לורל קלארק
ביוגרפיה
קלארק נולדה באיימס, איווה, ארצות הברית וגדלה בראסין ויסקונסין. סיימה לימודי תיכון בשנת 1979. בשנת 1983 השלימה לימודי תואר ראשון בזואולוגיה באוניברסיטת ויסקונסין–מדיסון. בשנת 1987 סיימה לימודי רפואה מאוניברסיטת ויסקונסין–מדיסון.
STS-107
קלארק השתתפה בטיסת המעבורת STS-107, שנועדה להיות במשך 16 יום. מטרת טיסת הקולומביה הייתה לבצע כ-80 ניסויים אודות השפעות המיקרוכבידה. הניסויים באחריות קלארק כללו ניסויים ביולוגיים ובדיקת גידול צמחייה בחלל. משימת STS-107 הסתיימה במפתיע ב-1 בפברואר 2003, כאשר קולומביה התפרקה במהלך הכניסה לאטמוספירה, וכל חברי הצוות נספו, 16 דקות לפני זמן הנחיתה המתוכנן. במהלך הנחיתה, קלארק הקליטה את חברי הצוות במצלמה דיגיטלית קטנה, שם הם נראו שמחים לקראת הנחיתה. הסרט הסתיים ארבע דקות לפני שניתנה ההתרעה הראשונה לבעיה. סה"כ שהתה בחלל 15 ימים, 22 שעות ו-21 דקות בחלל.
הנסיכה שארלוט מוויילס
הנסיכה שארלוט מוויילס (באנגלית: Princess Charlotte Augusta of Wales; 7 בינואר 1796 - 6 בנובמבר 1817) הייתה בתם היחידה של ג'ורג', הנסיך מוויילס, שהיה יורש העצר הבריטי (לימים ג'ורג' הרביעי, מלך הממלכה המאוחדת) ואשתו הנסיכה קרולינה מבראונשווייג-וולפנביטל. הנסיכה שארלוט נפטרה בהיותה בת 21 במהלך הלידה של בנה בכורה. אילו הייתה מאריכה ימים וחיה אחרי סבה, המלך ג'ורג' השלישי, ואביה, ג'ורג' הרביעי, היא הייתה הופכת למלכת בריטניה.
מאיר לניר
תפקידיו הראשונים
בשנים הראשונות של מולדת שימש לניר כמזכיר חוץ, ונודע בשל נחישותו ומרצו לקידום היישוב ולפיתוחו.
בוגאטי שירון סופר-ספורט
ב-20 במאי 2022 נבדקה הסופר-ספורט במתקן מיוחד הבודק את הכוח המרבי שלה (בכוחות סוס) ואת המהירות המרבית שלה והתברר כי בוגאטי "שיקרה" בנוגע לכ"ס ופרסמה שלסופר-ספורט יש 1,600 כ"ס אך בבדיקה התברר כי יש לסופר-ספורט למעלה מ-1,619 כ"ס, 19 כ"ס יותר ממה שבוגאטי הצהירה.
חשיפה לדרום
עונה 2
בהמשך העונה, וויד שוכב עם בחורה שפגש בבר בעודו שיכור, מה שגורם למערכת היחסים שלו עם זואי להסתיים. זאת בזמן שג'ורג' מתחיל לפתח מערכת יחסים עם טנסי, גרושתו של וויד. באותו הזמן, למון מנסה להוכיח שהיא יכולה להיות אישה עצמאית ללא ג'ורג' ואביה, אשר החל לצאת עם בחורה צעירה בשם שלבי, מה שמוביל את למון לקנות את הבר ה"ראמר ג'אמר" יחד עם וויד. לבון הייס מתחרה מול רובי ג'פריס על תואר ראש העיר, ולאחר מכן השניים מתאהבים. כאמור לבון זכה בתואר ראש העיר של בלו-בל בהפרש של קול אחד. לאחר מכן לבון מחליט להציע לרובי נישואים אך היא מגלה על הקשר שהיה לו עם למון והם נפרדים והיא עוזבת את בלו-בל.
בפרק סיום העונה ג'ורג' מגיע לביתה של זואי ומגלה שם את וויד והוא מחליט שהוא חייב להתנתק מזואי ומבלו-בל ועוזב עם לילי-אן אניגן ולהקתה לסיבוב ההופעות שלה, למון סולחת לאנאבת' ומאפשרת לה לצאת עם לבון. בריק מציע נישואים לשלבי. זואי מחליטה לנקות את הראש ולעזוב לסופ"ש לניו יורק לחתונה של חברה שלה. וויד מבין שהוא חייב להתוודות בפני זואי שהוא אוהב אותה, ובעקבות כך הוא נוסע אחריה לשדה התעופה עם למון ועושה זאת, אך זואי מחליטה שהיא עוזבת את בלו-בל למשך הקיץ לשלושה חודשים לניו יורק, ורק אז תוכל לחזור לבלו-בל ולהתמודד עם בעיות האהבה שלה.
רכס לינדסטרום
אורכו של הרכס 7 קילומטרים, והוא מהווה את הקצה המזרחי של גבעות מטאוריט.
איי ג'ורג'יה הדרומית ואיי סנדוויץ' הדרומיים
אחת משתי קבוצות האיים מורכבת מהאי הגדול ג'ורג'יה הדרומית וממספר איים קטנים הסמוכים לו, ואילו הקבוצה השנייה כוללת 11 איים געשיים הקרויים איי סנדוויץ' הדרומיים.
ג'ורג'יה הדרומית
ב-9 במאי 2018 הסתיים פרויקט רחב ממדים להשמדת האוכלוסייה הפולשת של חולדות ועכברים, שהגיעו לאי החל מן המאה ה-18 כנוסעים סמויים בספינות ציד הלווייתנים, וגרמו לנזק רב בקרב אוכלוסיית הציפורים המקומית. האי הוכרז כנקי ממכרסמים לאחר שהחל משנת 2016 לא נמצאו סימנים לנוכחות של מכרסמים. המבצע ארך 10 שנים ועלה כ-10 מיליון ליש"ט.
איי סנדוויץ' הדרומיים
בין השנים 1976 ל-1982 ישבו במקום כוחות צבא ארגנטינאים אשר לא גורשו מהמקום על ידי צבא בריטניה עד למלחמת פוקלנד שבה נכבשו האיים סופית וסופחו רשמית לשטח בריטניה.
קבלן בניין
אחריות הקבלן
אחריותו של הקבלן אינה מסתיימת עם גמר עבודת הבנייה אלא נמשכת, בהתאם לחוזה ולחוקי המדינה, גם שנים נוספות לאחר סיום הבנייה. כך לדוגמה, אם התגלו ליקויים בבנייה, מספר שנים לאחר סיומה או רק לאחר חורף קשה או רעידת אדמה, נושא הקבלן בחלק מן האחריות לליקויים.
דינר כוויתי
דינר כוויתי (סמל: د.ك או KD, בערבית: دينار كويتي, קוד ISO 4217: KWD) הוא ההילך החוקי בכווית. בדינר כוויתי אחד 1,000 פילס. זהו המטבע בעל שער החליפין הגבוה ביותר בעולם ביחס ליחידת הבסיס בודדת, בדינר כוויתי אחד אפשר לקנות יותר יחידות מטבע מכל המטבעות הלאומיים בעולם.
שטרות
לאורך תקופת השימוש בדינר הכוויתי יצאו חמש סדרות של שטרות, הראשונה יצאה מיד עם חקיקת חוק המטבע הכוויתי בשנת 1960. סדרה זו הייתה בשימוש בין התאריכים 1 באפריל 1961 עד 1 בפברואר 1982 והורכבה משטרות בערך נקוב של ¼, ½, 1, 5, ו-10 דינר.
לאחר יסודו של הבנק המרכזי של כווית יצאה סדרה חדשה של שטרות בערך נקוב ¼, ½, ו-10 דינר, זאת החל מ-17 בנובמבר 1970. ב-20 באפריל 1971 יצאו שטרות חדשים בערכים 1 ו-5 דינר. אף סדרה זו הייתה בשימוש עד 1 בפברואר 1980.
טקס (לינוקס)
בחלק מהמשחקים הוחלט ליצור דמות נשית של טקס, כאשר לבסוף נוצרו שתי דמויות תחת השם גוון (Gown) או פני (Penny). גוון היא טקס בצבע ורוד, קצת פחות שמנה ממנו, לבושה בחצאיות קצרות ויש לה סרטים בשיער. פני, לעומת זאת, היא סגולה ולבנה.